PTTGC ปิดจ๊อบซื้อ Allnex Holding หนุนธุรกิจโตยั่งยืนระดับสากล
PTTGC เสร็จสิ้นการเข้าซื้อกิจการ Allnex Holding GmbH เสริมสร้างความได้เปรียบทางการแข่งขัน ขับเคลื่อนการเติบโตในกลุ่มธุรกิจ HVB อย่างยั่งยืนในระดับสากล
PTTGC เสร็จสิ้นการเข้าซื้อกิจการ Allnex Holding GmbH เสริมสร้างความได้เปรียบทางการแข่งขัน ขับเคลื่อนการเติบโตในกลุ่มธุรกิจ HVB อย่างยั่งยืนในระดับสากล
30 ธ.ค. 2564

บริษัท พีทีที โกลบอล เคมิคอล จำกัด (มหาชน) หรือ PTTGC เปิดเผยว่า จากมติที่ประชุมคณะกรรมการบริษัท PTTGC International (Netherlands) B.V. ซึ่งเป็นบริษัทย่อยที่ถือหุ้น 100% โดยบริษัทฯ ในการลงทุนในธุรกิจ High Value Business (HVB) ในบริษัท Allnex Holding GmbH นั้น บริษัทฯ แจ้งว่า การดำเนินการเข้าซื้อธุรกิจดังกล่าวได้เสร็จสิ้นแล้วเมื่อวันที่ 29 ธันวาคม 2564
ทั้งนี้ บริษัทคาดว่าการเข้าทำธุรกรรมจะส่งเสริมให้บริษัทได้รับประโยชน์ เนื่องจากเป็นส่วนหนึ่งของแผนกลยุทธ์ในการดำเนินธุรกิจของบริษัทที่มุ่งเน้นเข้าสู่ธุรกิจกลุ่มผลิตภัณฑ์ที่มีมูลค่าสูง ด้วยการเพิ่มสัดส่วนกำไรจากกลุ่ม High Value Business (HVB) ที่มีการเจริญเติบโตและสนองตอบความต้องการของผู้บริโภคภายใต้ Megatrends ซึ่งกลุ่มบริษัทเป้าหมายเป็นบริษัทผู้ผลิต Coating Resins และ Crosslinkers ชั้นนำระดับสากลจะช่วยขับเคลื่อนการเจริญเติบโตของบริษัทในกลุ่มธุรกิจ HVB อย่างยั่งยืนในระดับสากล
โดยภายหลังเสร็จสิ้นการเข้าซื้อกิจการดังกล่าว บริษัทและกลุ่มบริษัทเป้าหมายจะสร้างความร่วมมือและเสริมสร้างความได้เปรียบทางการแข่งขัน รวมถึงการดำรงไว้ซึ่งจุดแข็งและข้อได้เปรียบทางธุรกิจของกลุ่มบริษัทเป้าหมาย ขณะเดียวกันก็สามารถหาโอกาสใหม่ๆ ร่วมกันในการสร้างความเติบโตของธุรกิจ การเร่งสร้างนวัตกรรม และความเป็นเลิศในการดำเนินงาน